Diari Oficial de la Generalitat Valenciana


Sumari del DOGV 8038, del 12-05-2017 (2017/3315)

RESOLUCIÓ de 27 de març de 2017, del director general de Medi Natural i d'Avaluació Ambiental, per la qual s'ordena l'anul·lació de la declaració d'impacte ambiental de data 18 de febrer de 2014 en execució de la Sentència de 27 d'octubre de 2016, de la secció primera de la Sala Contenciosa Administrativa del Tribunal Superior de Justícia de la Comunitat Valenciana, dictada en el recurs contenciós administratiu número 85/2014.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8038

Data del DOGV
:   12-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3315


Data del document
:   27-03-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 27 de març de 2017, del director general de Medi Natural i d'Avaluació Ambiental, per la qual s'ordena l'anul·lació de la declaració d'impacte ambiental de data 18 de febrer de 2014 en execució de la Sentència de 27 d'octubre de 2016, de la secció primera de la Sala Contenciosa Administrativa del Tribunal Superior de Justícia de la Comunitat Valenciana, dictada en el recurs contenciós administratiu número 85/2014. [2017/3315]  
  
Procediment ordinari número: 1/000085/2014-G.  
Assumpte: execució de sentència.  
  
Vista la sentència número 861/2016, de data 27 d'octubre de 2016, dictada per la secció primera de la Sala Contenciosa Administrativa del Tribunal Superior de Justícia de la Comunitat Valenciana, en el recurs contenciós administratiu número 85/2014, la part dispositiva de la qual diu:  
  
«Decidim,  
Estimar el recurs contenciós administratiu número 85/2014, interposat per Ajuntament de la Pobla del Duc, contra la Resolució de la Conselleria d'Infraestructures, Territori i Medi Ambient, de data 17 de febrer de 2014, desestimatòria del requeriment previ, que confirma la Resolució de data 20 de novembre de 2013, que atorga una declaració d'interés comunitari a SIG Renovables, SL, i la declaració d'impacte ambiental, dictada pel director general d'Avaluació Ambiental de data 18 de febrer de 2014, i anul·lar i deixar sense efecte les resolucions impugnades. No és procedent pronunciament en costes.»  
  
Atés que la sentència esmentada ha esdevingut ferma, aquesta Conselleria d'Agricultura, Medi Ambient, Canvi Climàtic i Desenvolupament Rural, de conformitat amb el que disposen els articles 103 i següents de la Llei 29/1998, de 13 de juliol, reguladora de la jurisdicció contenciosa administrativa, resol:  
  
Primer  
Disposar que aquesta es complisca en els seus propis termes en la part corresponent a la matèria en què té competències, per la qual cosa queda anul·lada la declaració d'impacte ambiental, dictada pel director general d'Avaluació Ambiental i Territorial amb data 18 de febrer de 2014, relativa al projecte d'activitat de planta de transformació de subproductes d'origen animal, promogut per SIG Renovables, SL, localitzat en el terme municipal de la Pobla del Duc (València).  
  
  
Segon  
Publicar aquesta resolució en el Diari Oficial de la Generalitat Valenciana.  
  
València, 27 de març de 2017.- El director general de Medi Natural i d'Avaluació Ambiental: Antoni Marzo i Pastor.